Long Live Rock ’n’ Roll

Long Live Rock 'n' Roll er det tredje studioalbumet fra hard rock-bandet Rainbow, utgitt i april 1978. Dette er bandets siste album med originalvokalist og tekstforfatter Ronnie James Dio.
Bandet går med dette albumet til en mer rendyrket hard rock-stil, etter at albumene Ritchie Blackmore's Rainbow og Rising hadde flere sanger som nærmet seg progressiv rock.
Nok en gang skiftet Ritchie Blackmore ut flere medlemmer fra forrige studioalbum. Keyboardisten Tony Carey forlot bandet da han hadde fått nok av Blackmores «practical jokes» og ble erstattet av David Stone. Bassisten Mark Clarke ble hentet inn, men røk uklar med Blackmore under innspillingene og ble erstattet av Bob Daisley. Daisley og Stone ble med i bandet på et sent tidspunkt, og det er hovedsakelig Blackmore som spiller bass på dette albumet. Clarke mener at hans bass-spill finnes på to av albumets låter, men er i så fall ikke kreditert. Stone forteller at han spilte keyboard på alle låtene og var med på komponeringen av «Gates of Babylon», men ble ikke kreditert. «Kill the King» var allerede før innspillingen av albumet en del av bandets faste sanger under konserter, og en konsertversjon finnes på On Stage. 
Dette er også Ronnie James Dios siste album med Rainbow. Han sluttet etter den påfølgende turneen, og fikk senere vokalist-jobben i Black Sabbath etter at Ozzy Osbourne måtte forlate bandet i 1979. Dermed markerer dette albumet også et stil-skifte for Rainbow. Dette albumet er det siste der bandet spiller «klassisk» hard rock, og på de påfølgende albumene søkte Blackmore å treffe det amerikanske markedet med en mere kommersiell hard rock som også har blitt kalt «powerpop», noe som toppet seg med Bent out of Shape i 1983.
Allmusic skriver i sin anmeldelse,
Long Live Rock 'n' Roll skulle vise seg å bli det siste store albumet Rainbow noensinne ville gjøre, selv om de fikk en god del kommersiell suksess etter Dio-perioden.
Long Live Rock 'n' Roll er det Rainbow-albumet som gjorde det dårligst på Billboard 200 i USA før Blackmore ble gjenforent med Deep Purple i 1984.I 2012 ble Long Live Rock 'n' Roll utgitt i en 2-CD deluxe-utgave, der CD 2 består av tidlige lydmikser av alle sangene utenom «Gates of Babylon». «The Shed (Subtle)» mangler intro og gitarsolo, «Lady of the Lake» har en keyboard-intro spilt av tidligere medlem Tony Carey, og «Rainbow Eyes» er en annen tagning spilt i litt høyere tempo.


== Sporliste ==
Alle sangene er skrevet av Ritchie Blackmore og Ronnie James Dio unntatt hvor annet er notert.

Side én«Long Live Rock 'n' Roll» – 4:21
«Lady of the Lake» – 3:39
«L.A. Connection» – 5:02
«Gates of Babylon» – 6:49Side to «Kill the King» (Blackmore, Dio, Cozy Powell) – 4:29
«The Shed (Subtle)» (Blackmore, Dio, Powell) – 4:47
«Sensitive to Light» – 3:07
«Rainbow Eyes» – 7:11


=== 2012 Deluxe utgave ===
Disk én (Original recording remastered)Originalt albumDisk to«Lady of the Lake» (Rough Mix) - 3:50
«Sensitive to Light» (Rough Mix) - 3:03
«L.A. Connection» (Rough Mix) - 5:33
«Kill the King» (Rough Mix) - 4:27
«The Shed (Subtle)» (Rough Mix) - 3:36
«Long Live Rock 'n' Roll» (Rough Mix) - 4:19
«Rainbow Eyes» (Rough Mix)1 - 6:55
«Long Live Rock 'n' Roll» (L.A. Rehearsal, 1977) - 6:56
«Kill the King» (L.A. Rehearsal, 1977) - 4:42
«Long Live Rock 'n' Roll» (Live on the Don Kirschner Show, 1978) - 3:31
«L.A. Connection» (Live on the Don Kirschner Show, 1978) - 5:10
«Gates of Babylon» (Live on the Don Kirschner Show, 1978) - 6:35
«L.A. Connection» (Live on the Don Kirschner Show, 1978 (Outtake Version)) - 5:11
«Gates of Babylon» (Live on the Don Kirschner Show, 1978 (Outtake Version)) - 6:43Sporene 10-14 er playback med live vokal av Dio. 1Alternativ tagning


== Personell ==
RainbowRitchie Blackmore -  gitar og bass
Ronnie James Dio - vokal
David Stone - synthesizer
Bob Daisley - bass
Cozy Powell - trommerØvrige medvirkendePå «Gates of Babylon»:

Bavarian String Ensemble med dirigent Rainer Pietsch
Ferenc Kiss - konsertmesterPå «Rainbow Eyes»:

Rainer Pietsch - dirigent
Ferenc Kiss  - første fiolin
Nico Nicolicv - andre fiolin
Karl Heinz Feit - cello
Rudi Risavy - tverrfløyte
Max Hecker - blokkfløyte


== Referanser ==


== Eksterne lenker ==
(en) Long Live Rock 'n' Roll på Discogs 
(en) Long Live Rock 'n' Roll på MusicBrainz 
(en) Long Live Rock 'n' Roll på Encyclopaedia Metallum